Micheline Ostermeyer

Micheline Obermeyer (Rang-du-Fliers, 1922ko abenduaren 23a - Bois-Guillaume, 2001eko urriaren 17a) frantziar atleta eta piano-jotzailea izan zen.

Victor Hugoren iloba biloba eta Lucien Laroche konpositorearen iloba izan zen. Lau urterekin hasi zen pianoa jotzen, eta hamalaurekin familiaren etxea utzi zuen Tunisian, Parisko Kontserbatorioan ikasteko. Bigarren Mundu Gerra hastean Tunisiara itzuli zen eta han piano errezitaldiak egin zituen Radio Tunisen.

Bertan ere hasi zen kirola egiten, saskibaloian eta atletismoan lehiatuz. Gerra amaitzean atletismoa praktikatzen jarraitu zuen piano ikasketak amaitzen zituen bitartean.

1948ko Olinpiar Jokoetan urrezko domina irabazi zuen pisu jaurtiketako eta disko jaurtiketako probetan, eta brontzezko domina gorako jauzian.

Gainera, zilarrezko domina irabazi zuen 1948ko Europako Atletismo Txapelketan, eta brontzezkoa 1950eko Europako Atletismo Txapelketan, biak ere pisua jaurtitzeko proban, eta brontzezko domina 80 metroko hesidun lasterketan, 1950eko Europako Txapelketan.

1950ean erretiratu zen kiroletik, eta pianoko kontzertista izaten jarraitu zuen.

Kategoria:Frantziako piano-jotzaileak
Kategoria:Frantziako atletak
Kategoria:1948ko Udako Olinpiar Jokoetako dominadunak
Kategoria:1948ko Udako Olinpiar Jokoetako atletak
Kategoria:Pisu jaurtitzaileak
Kategoria:Disko jaurtitzaileak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako brontzezko dominadunak atletismoan
Kategoria:Frantziako urrezko dominadun olinpikoak
Kategoria:Frantziako brontzezko dominadun olinpikoak